**Jeff & Theresa Hulbert**

*Az „Ez Természetfölötti” műsorában találkozhatunk egy olyan nővel, aki természetfölöttien tanult meg 18 féle fúvós hangszeren játszani. Zenélése alatt lelki és testi gyógyulások történnek.*

**SID**: Sid Roth vagyok, vendégem Theresa Griffith Hulbert. Amikor Theresa fuvolázik, azt mondja, Isten Szele fúj át rajta és az emberek meggyógyulnak természetfölötti módon lelkileg és testileg is. Sőt szellemileg is, és békesség száll rájuk. Ez az egyik legcsodálatosabb dolog. Theresa, úgy gondolom, hogy ezekből a legtöbb a megtörtségedből jön elő, olyan, mintha már nem is maradt volna Theresaból, csak Isten, aki rajtad keresztül jön át. Keresztény otthonban nőttél föl, egész életedben szeretted Istent, hogy végezhetted életed egy olyan házasságban, ami 25 évig, tehát egy negyed évszázadon át tartó bántalmazás volt. Addig fajult a dolog, hogy a verbális bántalmazás azt okozta nálad, hogy a testrészeid, szerveid, egyszerűen lezártak és nem működtek tovább. Szó szerint haldokoltál. Mondd el mi történt!

***THERESA:*** *Írok egy könyvet is arról, hogy a szóbeli, tehát verbális bántalmazás hogyan károsítja, rontja és gyengíti meg az immunrendszert. Mivel a szavaknak ereje van, halált, vagy életet teremtő ereje, és ténylegesen hatással van ránk! Szóval, az immunrendszerem lezárt és a testemben főbb szervek is abbahagyták működésüket, és ez olyan, mintha mérgeznéd saját magad, mert a szerveid nem látják el a feladatukat. Úgyhogy 10 évig voltam súlyos beteg, krónikus fáradtság szindrómával, fibromyalgia, izommerevedés és sok más komplikációval, kétszer 3 hónapig, egyszer 5 hónapig voltam ágyhoz kötött beteg. Ahogy ott feküdtem a betegágyamon, annyira el voltam gyengülve, hogy még a suttogás is nehezen ment. Annyira törékeny voltam, hogy minden zaj zavart. Szükségem lett volna valami enyhítő, nyugtató zenére, de egy olyat sem találtam, ami számomra elég enyhülést biztosított volna. Akkor határoztam el, ha jobban leszek, én magam megyek be a stúdióba és csinálok olyan zenét, mely felszabadítja az emberekből a fájdalmat, testi, lelki és szellemi fájdalmat is.*

**SID**: Ez a bántalmazás, amit te kaptál, nagyon kemény. Soha senkinek nem lenne szabad átélnie ilyen súlyos bántalmakat egy házasságban. Te miért viselted el ilyen sokáig?

***THERESA****: Tudod, elvész a nép, mely ismeret nélkül való… Kulturálisan és keresztény szülők gyermekeként azt tanították nekem, hogy nem helyes elhatárolni magad és soha nem mondhatsz nemet a férjednek. Nem ismertem ennél jobbat, hiszen arra képeztek, hogy el kell fogadnom a sorsom. Szerettem volna menekülni ebből, de nem tudtam, hogy jogomban áll –e a menekülés. Majd az „Elijah House” lelkigondozói iskolát végezve hallottam először azt a szót, hogy „elhatárolni magad” és számomra úgy hangzott, mint egy idegen szó. Azt gondoltam: miért nem mondta még soha nekem senki ezt a szót korábban? Szinte sokkolt, amikor ráébredtem, hogy az alap túlélés érdekében ehhez nekem jogom van.*

**SID**: Amikor átmentél ennek az egésznek a traumáján a betegséggel együtt, úgy a verbális, mint másféle bántalmazásokon is, Isten kinyúlt feléd és újra teljessé, egészségessé tett, a válásod után teljesen felépültél fizikailag. Ekkor a zenéd is megváltozott. Hogyan történt ez?

***THERESA****: Tudod, én annyira intenzíven szenvedtem, és ami a valóságban történt, az még meg sem közelíti mindazt, amiről itt eddig említést tettünk, olyannyira intenzíven szörnyű és bizarr, hogy egy Hollywoodi filmíró meg is filmesítette. Szóval, mialatt játszom más embereknek, teljesen átérzem az ő fájdalmukat. Koncertjeink teljesen interaktívak, nem tudom, hogy más is csinál –e ilyet, mert ez nagyon ritka. Elől kiteszünk egy úgynevezett megtiszteltetési széket, ahová leül az illető, megmutatom neki a 12 különféle fuvola típusú hangszereimet és azt kérdezem a megtisztelt személytől, hogy melyik hangszert érzi a szívében, hogy a szíve arra megmozdult, melyikkel szeretné, hogy megáldjam, miután mindegyiken bemutatom előtte, hogyan szólnak. És akkor improvizálásban egy élő dal hangzik el, ami rájuk szabott módon csak nekik szól, ami épp akkor jön ihletésben. Minden esetben 20 másodpercen belül elkezdtek sírni, majd letérdelek, megfogom a kezüket és az Úr szeretetének egy impartációját kapják meg ilyenkor. Prófétikusan kimondok róluk dolgokat, amit nem tudhattam róluk, ők pedig csak sírnak és gyógyulnak. Amikor fölállnak onnan utána, másképp néznek ki és sokszor még fizikai, testi gyógyulás is történik. Volt már, aki hátfájásból gyógyult meg, egyikük rákból, egyszer egy hölgy fölkelt a tolószékből és futni kezdett. Elképesztő dolgok történnek, amikor belülről kifelé gyógyul meg valaki.*

**SID:** Hiszem azt is, hogy angyalok szolgálnak veled és feléd is, amikor fuvolázol, vagy ahhoz hasonló hangszeren játszol. Láttál is már angyalokat?

***THERESA****: Láttam is és éreztem is már őket. Egyszer Ausztráliában voltam, amikor egy nagyon fájdalmas átélésen mentem keresztül és a testem egyre jobban lerobbant ismét, az arcom mindkét oldalán rügyes kelések jöttek ki, és annyira gyengének éreztem magam a testemben, hogy csak becsuktam a szemem, megragadtam a mikrofont és énekeltem teljes erőmből. Azt mondtam, nem tudok mást tenni, csak hozzád imádkozni, neked énekelni, és ahogy kinyitottam a szemem, abban a zárt sötét templomteremben, kb. 24 angyal jelent meg előttem. És hallottam az Urat, ahogy Ír akcentussal azt mondta nekem: „védelmünk alatt vagy!” Én Ír-Skót származású vagyok és tudod, Isten sokszor nagyon humoros.*

**SID**: Elmondanád még egyszer mit is láttál pontosan, mert ez olyan csodálatos.

***THERESA:*** *Úgy tudnám leírni, hogy „fény-lényeket” láttam, amolyan fény-gömböket csupán egy pillanatra, majd eltűntek, de abban a pillanatban hallottam Isten hangját, hogy „veled vagyunk”. Hallottam már másoktól is, hogy sokszor fénycsóvák jelennek meg, és azok angyalok, de addig még nem láttam őket. Egyszer megérintette egy angyal itt a karom és azt hittem túl szoros az ingem ujja, amikor megláttam, hogy nincs is az ingemnek ujja.*

**SID**: Említetted, hogy volt valami arcbőr problémád, mindenütt pattanásos felhólyagzás volt az arcodon. Mi történt veled? Ez még a próféciáddal is kapcsolatos, amit nekem mondtál!

***THERESA****: Ezt a stressz hozta ki és általában a múltunk miatt és a bennünket ért trauma miatt, ami lehet akár gyermekkorunkban ért bennünket. Amikor trauma ér minket, hiszünk a hazugságoknak és Isten lépésről lépésre felfed egy-egy ilyen hazugságot az életünkben, melyek visszatartanak bennünket a gyógyulástól. Így belülről kifelé gyógyulunk meg.*

**SID**: De azt is értem, hogy kaptál egy különleges ajándékot az Úrtól…

***THERESA:*** *Igen, ez így van! Az egész világon mindenütt prófétáltak nekem olyat, hogy az öregedés folyamatát Isten visszafordítja nálam! Tehát ez a bőrbetegség legalább három hónapig tartott és akkor minden reggel és minden este egy bőrréteg lehámlott az arcomról! Olyan volt az arcom, mintha nyers bőr lenne rajta és épp voltak koncertjeim akkor, és úgy néztem ki az én véleményem szerint, mint egy szörny. DE, a végén tíz évet fiatalodott az arcom, eltűntek a ráncaim is! Plasztikai sebész mondta, hogy egy ilyen beavatkozás nagyon sokba kerülne, én pedig ingyen kaptam, ha úgy vesszük… Hadd mondjam el, 50 éves vagyok és boldog vagyok, mert Isten természetfölöttien visszafordította az öregedés folyamatát nálam és adott egy olyan férjet, aki 39 éves, de mindenki azt mondja, hogy egykorúnak nézünk ki.*

**SID**: Szóval, épp koncerteztél, te pedig Jeff neki doboltál, amikor Theresa prófétált neked. Milyen hatást gyakorolt ez rád?

***JEFF****: Megváltoztatta az egész életem! Mert olyan szavak jöttek ki a száján, melyeket csakis Isten és én tudtunk.*

**SID**: Jeff, te Theresához hasonlóan keresztény családban úgy nőttél föl, hogy szeretted az Urat, gyülekezetbe és vasárnapi iskolába járó ember voltál, majd hirtelen marihuána és drogfüggő lettél? Ez hogy történhetett meg?

***JEFF:*** *Hetedikes voltam, amikor egy gyülekezet vezető kábítószert adott nekem! És akkor sajnos azt választottam, hogy a rossz irányba megyek.*

**SID**: Utána azonban volt egy olyan pont, hogy összeszedted magad, leszoktál a drogokról és millió dolláros vállalkozásod lett, majd hirtelen egyik ügyfeled drogot kínált neked, és mi történt?

***JEFF****: Óriási sikereket értem el üzleti téren, majd hirtelen a semmiből, egyik ügyfelem drogot kínált nekem, melyet elfogadtam, majd három hónapon belül az egész világom összeomlott és mindenemet elveszítettem.*

**SID**: Az összes pénzed elment, hajléktalanná váltál, csupán egy autód maradt, de már azt is el akarta venni tőled a bank hiteltartozások miatt… Szinte hihetetlen, hogy valaki ekkorát zuhanjon a hullámvasúton…

***JEFF:*** *Igen, ahogy visszatekintek az egészre, azt gondolom, mennyire bizarr, hogy valaki ennyire gyorsan lecsússzon úgy, hogy mindenét elveszít. És nem csupán a fizikai, vagy anyagi dolgokra vonatkozik, hanem arra, ami belül van: mindaz, amit addig értéknek tartottam magamban, az önértékelésem, magabiztosságom, az összes reményem eltűnt.*

**SID**: Majd az autódban találtad magad, amit szintén el akartak már venni tőled. Volt annyi pénzed, hogy legalább enni tudj?

***JEFF****: Egy fillérem sem volt, és már akkor három napja egy falatot sem ettem és még csak vizet sem ittam.*

**SID:** Ez hihetetlen. Millió dolláros üzletemberből csupán három hónap alatt egy kicsi kis drog miatt örvénybe kerül, elveszti az üzletét, majd mindenét. Az autójában lakik egy templom parkolójában, még az autóját is el akarja venni a bank, ő pedig szó szerint haldoklik. Majd egy reggel hajnali háromkor verekedés zaját hallja. Meséld ezt el.

***JEFF****: Nos, ebben a parkolóban kerestem menedéket, amikor hajnali háromkor az autóm belseje úgy tűnt, mintha megnőtt volna 3 és fél méteres magasságú, 3 méter hosszúságú lett volna. Az autóm előtt úgy hangzott, mintha egy verekedés tört volna ki és ezzel egyidőben körbevette az egész kocsit egy piros színű fény. Hirtelen megijedtem, hogy megtaláltak a rendőrök és az ő fényük világít, biztos lecsuknak és börtönbe kerülök. Majd láttam a verekedést. Nem adtak ki hangot magukból, de két hatalmas méretű férfi kinézetű lény harcolt. Csak úgy felbukkantak az autóm előtt, majd rávetődtek az autóm motorháztetőjére.*

**SID:** Más se hiányzott neked akkor, amikor már csupán csak meg akartál halni… A saját autódon folyik a verekedés.

***JEFF****: Pontosan! Remegett az egész autó, én megragadtam a kormányt. Azt gondoltam: „ez hihetetlen. Egyre durvább a verekedés…” Az egész kocsi mozgott, szinte ringatózott, majd egyik pillanatról a másikra, mint amit elfújtak, megszűnt az egész. Teljes volt a csendesség. Tél volt és hideg, az autó ajtaja be volt fagyva, de kinyitottam, és ahogy kiszálltam, nem láttam senkit. Abban a pillanatban hallottam Isten hangját és azt mondta: „Eljöttem, és harcolok érted ma este!” Mivel nem ettem és nem is ittam, tudtam, hogy a testem kezdi feladni a szolgálatot és olyan volt, mintha egy lábbal még a fizikai világban lennék, a másik lábbal pedig már a természetfölötti világban. Aznap éjjel meghaltam volna, ha Isten nem ment meg.*

**SID**: Majd elhatároztad, hogy összekaparod magad és fölhívtad a szüleidet. Mi történt?

***JEFF****: Hazatelefonáltam és a szüleim, akik már hosszú évek óta imádkoztak értem, azt mondták, ha hazajössz, mindenben támogatunk téged. Ha viszont ott akarsz maradni ahol vagy, akkor imádkozunk érted.*

**SID**: Ekkor azonnal elhatároztad, hogy hazamész, de előtte elvezetsz autóddal egy rehab központba, amikor lerobbant az autód. Mit csináltál ekkor?

***JEFF:*** *Oregon állam közepén jártam, amikor az autóm szó szerint felrobbant és hallottam az Úr hangját, amint azt mondta: „Ha most nem szállsz ki gyorsan, az autót lesz a koporsód!” Gyorsan kiszálltam és több kilométert gyalogoltam, majd az első helyre betérve ott állt egy férfi és a kezembe nyomott egy húszdollárost. Majd azt mondta: „Tudtam, hogy jönni fogsz, és oda kell adnom neked ezt a pénzt, hogy egyél valamit!”*

**SID:** Ekkor semmi pénzed nem volt és már teljesen el is voltál gyengülve, ugye?

***JEFF****: Igen. Az egyetlen étterem az autópálya túloldalán volt, ahová egy hídon tudtam csak átmenni. Félúton egy hihetetlen vágy fogott el, hogy vessem le magam a hídról. Gyorsan futva mentem el onnan és miután ettem, azt gondoltam, újra át kell mennem azon a hídon… Ekkor imádkoztam, hogy Isten adjon annyi erőt, hogy át tudjak menni azon a hídon. Ekkor érkezett meg az apám, és fölvett autóval.*

**SID:** Hány órás autóútra volt onnan az édesapád?

***JEFF****: Nos, itt van a fenomenális tény. Apám 10 vagy 12 órával volt messzebb tőlem autóval. Azt mondta, nem tudja, hogy történt, miután hívtam, beült az autóba, hogy odavezessen hozzám és kb. három vagy négy órával később már ott volt értem.*

**SID**: Isten tehát meghajlította az időt!

***JEFF:*** *Fontos volt, hogy így történjen, mert valószínűleg nem éltem volna túl másképp.*

**SID:** Majd készen álltál arra, hogy elmenj erre a drog rehabilitációs programra, amikor hallottál valami zenét és valami csodás dolog történt veled. Mi történt?

***JEFF:*** *Volt egy nyílt látomásom, amiben úgy láttam magam, mint egy kivert kutyát. Akit kiéheztettek és jól megvertek. És láttam, ahogy Isten keze rajtam van. Tudtam, hogy ez a kutya szimbolikusan engem takar, és az akkori kondíciómat jelképezi. Isten, ahogy rám tette a kezét, a bolhák kiugráltak belőlem és tudtam, hogy abban a pillanatban azonnali módon megszabadultam.*

**SID:** A teljes drogfüggőségedből és mindenből azonnali módon megszabadultál?

***JEFF:*** *Így van! Teljesen!*

**SID**: Majd imádkoztál, hogy legyen egy személyes találkozásod Jézussal, amit meg is kaptál. Meséld el mi történt!

***JEFF****: Ó egek, három éven át imádkoztam azért, hogy Jézus belépjen a szobámba. Sokat olvastam másokról, akiket meglátogatott, és én akartam, hogy egy legyek ezek közül az emberek közül! Szóval, három évig minden nap, sokszor napokat átimádkoztam, hogy ez velem megtörténjen. De Ő nem jött. Így, ha őszinte vagyok, kissé kiakadtam és azt mondtam: „Te nem jössz el…” Azonban három hónappal később besétált a szobámba. 2005 január 12-én hajnali 5 órakor történt, amikor fölkeltem, felültem az ágyamban és természetfölöttien az alábbi szavak jöttek ki a számon: „Légy erős, bátorodjék a szíved és várd az Urat!” Emlékszem, ahogy kimentem a fürdőszobába és láttam magam a tükörben, hogy milyen gyorsan mondtam ki ezeket a szavakat. Emlékszem, hogy azt mondtam magamnak a tükörben: „Jeff, te fura vagy!” De ahogy visszamentem és leültem az ágyam szélére, az ajtómban megláttam egy férfit elsétálni. Azt gondoltam: „Van a házamban egy ember. Ez furcsa…” Kisétáltam és a folyosó irányába néztem, és ő ott volt. Háttal állt nekem. S bár nem tudtam mi is történik valójában, annyit mondtam, hogy „szia!” Majd ahogy megfordult, akkora nagy volt a fényesség, hogy a padlóra estem tőle. Farmer nadrágban és piros pólóban volt, félhosszú hajjal. Fölnéztem és a levegő a szobában olyan sűrű volt, hogy harapni lehetett volna. A molekulák úgy pörögtek, mintha nem tudnák, mit tegyenek. Azt éreztem, hogy ez annyira eláraszt engem, hogy nem tudom, képes leszek e levegőt venni még egyszer valaha is. Amikorra sikerült fölkelnem a földről, Ő már eltűnt. Betápászkodtam a szobámba, majd ahogy megerősödtem, oda-vissza járkálva mondogattam: „Ő itt van, itt van, most mit tegyek?” Abban a pillanatban rájöttem, hogy épp mögöttem áll, és ahogy megfordultam, hogy ránézzek, Ő a jobb kezét az én jobb szememre tette. Emlékszem, ahogy kiláttam a kisujja és a gyűrűsujja között és azonnal összeestem. Nem tudom hány órán át voltam így kiütve, de sok idő telt el.*

**SID**: Mi változott meg ezután az átélésed után?

***JEFF****: Egy teljesen más emberré lettem.*

**SID:** Olyan, mintha egy leplet vettek volna le a szemedről?

***JEFF:*** *Teljesen! Még az írásom is megváltozott!*

**SID:** Hiszem, hogy közületek sokaknak lesz hasonló átélése! Amint Jeff és Theresa szolgálnak most feléd, csak figyeld, hogy mi történik majd eközben veled!

***THERESA****: Van egy üzenetem számodra! Egy üzenet az Univerzum teremtőjétől, csak neked! Ő szeret téged! Feltétel nélkül szeret téged! Teljesen elfogadott és szeret! Mindazok az álmok, az álmok, melyek már meghaltak, feltámadnak! Csak keresd Őt! Mert ha keresel, találni fogsz, mert ez egy új nap! Soha nem túl késő! Van számodra remény! Van remény!*

**SID:** Amikor hallgatom Jeffet és Theresát, és eszembe jut, hogy két olyan ember, akik tele voltak bántalmakkal, sérelmekkel, mindkettő másképp 25 éven keresztül nehézségen mentek keresztül. De Isten összehozta őket egymással és nem tudom te, aki most nézel, hogy milyen helyzetben vagy, de azt igenis tudom, hogy vannak bántalmak és problémák az életedben, melyek nagyobbak nálad, vagy az életednél. Sőt, néhányan olyanok vagytok, akik már annyira elkeseredtetek, hogy az öngyilkosság gondolata is megfordult bennetek, ahogy ez Jeffnél is történt. Állj meg! Hagyd abba! Térj észhez! Visszaemlékszem a saját életemben most arra az időre, amikor minden lehetetlennek tűnt. Úgy tűnt, hogy minden tönkremegy. De amikor már majdnem kész voltam bedobni a törölközőt, az alábbi történt: hallottam egy hangot. És ez a hang azt mondta – és hiszem, hogy ez egy üzenet neked most magától Istentől. A hang azt mondta: „minden” – és ebbe akkor minden beletartozik! „Minden, minden rendben lesz!” Ez Isten hangja volt! Ha Isten azt mondja, hogy minden rendben lesz, akkor ki vagyok én, hogy aggódjak? Az élettörténetem a bizonyíték arra, ahogy nálam, nálad is MINDEN RENDBEN LESZ! Minden rendben volt, minden rendben van és minden rendben is lesz azok számára, akik ismerik az Ő Istenüket. A Yeshua nevében, a bűneid el lehetnek törölve! Teljes helyreállításban lehet részed Isten szeretetével! És ha Isten veled van, ki, vagy mi lehetne ellened? Hadd mondjam el: Isten veled van, Ő érted van és MINDEN rendben lesz!